Würklikheid

Würklikheid oder Realiteet is allens tohope wat würklik in de Welt existeert, anders as Illuschonen oder de Dinger, de dat alleen in Gedanken, Wünschen givt.  In de Physik betekent Würklikheid allens wat binnen een Systeem, of kündig oder unkündig. Dat Gebeed in de Philosophie, dat sik versöcht Fragen över Würklikheid to antern, heet Ontologie, wat in westlike Philosophie een Telgen van de Metaphysik is. Ontoloogsche Fragen kümt man ook in andern Teglen van de Philosophie up, daar mang de Mathemaatsche Philosophie, de Wetenschops- un Religioonsphilosophie un ook in de Logik. Fragen, de jümmer wedder upduket, sind, of alleen Saken un Dinger würklik sind, de wi in de Physik bekieken, meten un nawiesen köönt (kiek bi: Physikalismus, of de Würklikheid nich egens immateriell is (kiek bi: Idealismus), of hypotheetsche Objekte, de Wetenschop bloot vöruutseggt, man nich bewisen het, würklich sind, of dat enen Godd givt, of Talen un ander abstrakte Objekte würklik sind, un of andere Würklikheiden existeren könnt. De Kennistheorie befaat sik med allens wat wi weten könnt un kennen könnt un woans,  Bewise un Wetenschop Würklikheed undersöken un bestimmen könnt.

 Nawiese 

 Nettverwiese 

Kategorie:Philosophie
Kategorie:Metaphysik
Kategorie:Kennistheorie